**Ministru kabineta rīkojuma projekta**

**„Par pašvaldības nekustamā īpašuma “Šautuve”
Preiļu pagastā, Preiļu novadā pārņemšanu valsts īpašumā**

**un
zemes vienības “Badelkas Mežs” Preiļu pagastā, Preiļu novadā
piekritību valstij un tās nostiprināšanu Zemesgrāmatā
uz valsts vārda Aizsardzības ministrijas personā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants.Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta sestā daļa.Zemes pārvaldības likuma 17. panta piektā daļa.Ministru kabineta 2016. gada 29. marta noteikumu Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzības ministrija 2016. gada 23. decembrī vērsās pie Preiļu novada pašvaldības ar lūgumu nodot bez atlīdzības valsts īpašumā Aizsardzības ministrijas valdījumā zemes vienību ar kadastra apzīmējumu 7658 006 0237 2,72 ha platībā un zemes vienību ar kadastra apzīmējumu 7658 006 0238 8,09 ha platībā. Minētās zemes vienības ir paredzēts izmantot Nacionālo bruņoto spēku infrastruktūras attīstības vajadzībām.1. Zemes vienība ar kadastra apzīmējumu 7658 006 0237 2,72 ha platībā2016. gada 14. oktobrī Preiļu pagasta zemesgrāmatas nodalījumā Nr. 100000560516 ir reģistrēta zemes vienība (kadastra apzīmējums 7658 006 0237) 2,72 ha platībā ar nosaukumu “Šautuve” (nekustamā īpašuma kadastra numurs 7658 006 0239).Preiļu novada pašvaldība ir izvērtējusi nekustamā īpašuma “Šautuve” nepieciešamību pašvaldības funkciju izpildei un jaunu pašvaldības ēku būvniecībai un konstatējusi, ka saskaņā ar Preiļu novada teritorijas plānojumu minētais nekustamais īpašums nav paredzēts jaunu pašvaldības ēku būvniecībai un pašvaldības funkciju īstenošanai.2017. gada 26. janvārī Preiļu novada dome pieņēma lēmumu (protokols Nr. 1, 1. §) “Par Preiļu novada pašvaldības nekustamā īpašuma nodošanu valsts īpašumā”, kas paredz Preiļu novada pašvaldības īpašumā esošo zemes vienību 2,72 ha platībā ar kadastra apzīmējumu 7658 006 0237 “Šautuve” Preiļu pagastā, Preiļu novadā nodot bez atlīdzības valsts īpašumā Aizsardzības ministrijas valdījumā, lai nodrošinātu Nacionālo bruņoto spēku infrastruktūras attīstību (Zemessardzes šautuves paplašināšanu).Nekustamā īpašuma valsts kadastra informācijas sistēmā ir reģistrēta zemes vienība ar kadastra apzīmējumu 7658 006 0237 un izveidots nekustamais īpašums “Šautuve” Preiļu pagastā, Preiļu novadā (nekustamā īpašuma kadastra numurs 7658 006 0239), kas sastāv no zemes vienības 2,72 ha platībā.Saskaņā ar Nekustamā īpašuma valsts kadastra informācijas sistēmas datiem:1) zemes vienības lietošanas mērķis ir valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve;2) zemes vienības platības sadalījums pa lietošanas veidiem: krūmāji – 0,11 ha, zeme zem ceļiem – 0,11 ha, pārējā zeme – 2,5 ha;3) zemes vienībai ir noteikti apgrūtinājumi:- ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,01 ha un 0,35 ha;- ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,01 ha.2. Zemes vienība ar kadastra apzīmējumu 7658 006 0238 8,09 ha platībāPreiļu novada pašvaldība ir izvērtējusi nekustamā īpašuma “Badelkas Mežs” (nekustamā īpašuma kadastra numurs 7658 006 0105) nepieciešamību pašvaldības funkciju izpildei un jaunu pašvaldības ēku būvniecībai un konstatējusi, ka saskaņā ar Preiļu novada teritorijas plānojumu minētais nekustamais īpašums nav paredzēts jaunu pašvaldības ēku būvniecībai un pašvaldības funkciju īstenošanai.Saskaņā ar Preiļu novada domes 2008. gada 26. septembra lēmumu (protokols Nr. 13, 3.7.50. punkts) zemes vienība ar kadastra apzīmējumu 7658 006 0238 8,09 ha platībā ir Preiļu novada pašvaldībai piekritīgā zeme. Saskaņā ar Preiļu novada domes 2016. gada 26. maija lēmumu (protokols Nr. 9, 19. §, 13. punkts) īpašumam ir piešķirts nosaukums “Badelkas Mežs”. Ir veikta zemes vienības uzmērīšana, īpašums 2016. gada 9. augustā tika reģistrēts Nekustamā īpašuma valsts kadastra informācijas sistēmā. Īpašuma tiesības netika nostiprinātas zemesgrāmatā uz Preiļu novada pašvaldības vārda sakarā ar ierobežojumiem pašvaldībai reģistrēt savā īpašumā zemi, kuras lietošanas mērķis ir mežsaimniecība, t.i., Preiļu novada pašvaldības rīcībā nav likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.2 panta 1. apakšpunktā minētā zemes nodošanas – pieņemšanas akta.2017. gada 26. janvārī Preiļu novada dome pieņēma lēmumu (protokols Nr. 1, 1. §) “Par Preiļu novada pašvaldības nekustamā īpašuma nodošanu valsts īpašumā”, kas paredz, ka Preiļu novada pašvaldība neiebilst pašvaldībai piekritīgā nekustamā īpašuma “Badelkas Mežs”, kas sastāv no zemes vienības ar kadastra apzīmējumu 7658 006 0238 8,09 ha platībā, noteikšanai par valsts īpašumā Aizsardzības ministrijas personā saglabājamu zemi, kuras izmantošanas mērķis ir Zemessardzes šautuves paplašināšana.Ņemot vērā, ka bija pieņemts Preiļu novada domes lēmums par zemes vienības ar kadastra apzīmējumu 7658 006 0238 piekritību pašvaldībai, bet Preiļu novada pašvaldība atbilstoši normatīvo aktu prasībām nevar nostiprināt Zemesgrāmatā īpašumtiesības uz minēto zemes vienību, lai zemes vienību ar kadastra apzīmējumu 7658 006 0238 Aizsardzības ministrija varētu pārņemt valdījumā, 2017. gada 27. oktobrī tika pieņemts Preiļu novada domes lēmums (protokols Nr.15, 23. §), ar kuru tika grozīts Preiļu novada domes 2015. gada 27. augusta lēmums, nosakot, ka zemes vienība apmēram 8,3 ha platībā ir ieskaitāma rezerves zemes fondā.Ņemot vērā Preiļu novada domes 2017. gada 27. oktobra lēmumu, Nekustamā īpašuma valsts kadastra informācijas sistēmā zemes vienībai ar kadastra apzīmējumu 7658 006 0238 tika aktualizētsstatuss, aizstājot “pašvaldībai piekritīgā zeme” ar “rezerves zemes fonds”.Saskaņā ar Nekustamā īpašuma valsts kadastra informācijas sistēmas datiem:1) zemes vienības lietošanas mērķis ir zeme, kuras galvenā saimnieciskā darbība ir mežsaimniecība;2) zemes vienības platības sadalījums pa lietošanas veidiem: meži – 6,49 ha; zeme zem ūdeņiem – 0,61 ha, krūmāji – 0,44 ha, pļavas – 0,31 ha, zeme zem ceļiem – 0,02 ha, pārējā zeme – 0,22 ha;3) zemes vienībai ir noteikti apgrūtinājumi:- ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,45 ha un 0,85 ha;- ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,64 ha.Valsts zemes dienestam tika lūgts sniegt informāciju par zemes vienības ar kadastra apzīmējumu 7658 006 0238 piederību un tās nosaukumu uz 1940. gada 21. jūliju, īpašumtiesību atjaunošanu bijušajiem zemes īpašniekiem un citu informāciju, t. sk. zemes komisiju lēmumus, arhīva izziņas un citus dokumentus, kas saistīti ar šo zemes vienību.Valsts zemes dienests 2017. gada 11. decembrī sniedza informāciju (vēstule Nr. 9-02/692170-1/1), ka atbilstoši Latgales reģionālās nodaļas rīcībā esošajai informācijai ir secināms, ka bijušo līdz 1940. gadam 21. jūlijam īpašumu zemes īpašnieki vai viņu mantinieki zemes reformas laikā Preiļu pagastā, Preiļu novadā nekustamā īpašuma “Badelkas Mežs” sastāvā ietilpstošās zemes vienības ar kadastra apzīmējumu 7658 006 0238 (zemes vienības kadastra apzīmējums pirms sadalīšanas – 7658 006 0105) zemi nav pieprasījuši, tādēļ bijušajiem zemes īpašniekiem vai viņu mantiniekiem īpašuma tiesības uz šo zemi nav atzītas un nav atjaunotas. Papildus Valsts zemes dienests informē, ka Latgales reģionālās nodaļas rīcībā nav informācijas par zemes (šobrīd zemes vienības ar kadastra apzīmējumu 7658 006 0238 (zemes vienības kadastra apzīmējums pirms sadalīšanas – 7658 006 0105)) piederību un nosaukumu uz 1940. gada 21. jūliju.Atbilstoši Latvijas Nacionālā arhīva sniegtajai izziņai (sagatavota 2018. gada 19. janvārī, Nr. LNA-6.2.4./18254) nekustamais īpašums “Badelkas Mežs” Daugavpils apriņķa Preiļu pagastā Daugavpils-Ilūkstes zemesgrāmatu nodaļā līdz 1940. gadam nav reģistrēts, tādēļ arhīvs nevar sniegt ziņas par tā piederību līdz 1940. gadam, kā arī nav iespējams noteikt nekustamā īpašuma piederību līdz 1940. gadam Latvijas Nacionālā arhīva Latvijas Valsts vēstures arhīvā.Saskaņā Valsts zemes dienesta rīcībā esošajiem dokumentiem – izrakstu no Preiļu pagasta Tautas deputātu padomes 1993. gada 27. septembra 9. sasaukuma 20. sesijas – Preiļu Zemessardzes bataljonam šautuves izbūvei ir piešķirta zeme – 10,9 ha – Preiļu pagasta Badelkas sādžā (izraksta pielikumā ir pievienots Zemes lietojuma plāns, kurā norādīts, ka Preiļu Zemessardzes bataljonam šautuves izbūvei piešķirta zeme 7 ha platībā).Papildus Latvijas Nacionālā arhīva Daugavpils zonālais valsts arhīvs ir izsniedzis arhīva izrakstu no Preiļu rajona Preiļu pagasta Tautas deputātu padomes 1994. gada 26. janvāra 9. sasaukuma 24. sesijas protokola par 7 ha zemes iedalīšanu lietošanā – šautuves un apmācību laukuma ierīkošanai – 35. Preiļu Zemessardzes bataljonam Preiļu pagasta sādžā “Badelka”.Ņemot vērā minēto, secināms, ka zemes vienība ar kadastra apzīmējumu 7658 006 0105 jau pirms tās sadalīšanas ir tikusi nodota lietošanā Preiļu Zemessardzes bataljonam.Saskaņā ar Ministru kabineta 2016. gada 28. janvāra Ministru kabineta rīkojumu Nr. 88 “Par zemes reformas pabeigšanu Preiļu novada lauku apvidū” ir pabeigta zemes reforma Preiļu novada lauku apvidos. Ņemot vērā zemes vienības ar kadastra apzīmējumu 7658 006 0238 statusu “rezerves zemes fonda zeme”, kā arī faktu, ka Preiļu novada pašvaldība neiebilst zemes noteikšanai par valsts īpašumā Aizsardzības ministrijas personā saglabājamu zemi, kuras mērķis ir Zemessardzes šautuves paplašināšana, saskaņā ar Ministru kabineta 2016. gada 29. marta noteikumiem Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” Aizsardzības ministrija ierosina noteikt minēto zemes vienību kā piekritīgu valstij.Ņemot vērā Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunktā minēto Aizsardzības ministrijas funkciju, uz zemes vienības ar kadastra apzīmējumu 7658 006 0238 ir plānota Nacionālo bruņoto spēku vajadzībām nepieciešamās infrastruktūras attīstība.Ministru kabineta rīkojuma projekts paredz saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā nekustamo īpašumu “Šautuve” Preiļu pagastā, Preiļu novadā (nekustamā īpašuma kadastra numurs 7658 006 0239), kurš sastāv no zemes vienības (kadastra apzīmējums 7658 006 0237) 2,72 ha platībā, kā arī ierakstīt īpašumu zemesgrāmatā uz valsts vārda Aizsardzības ministrijas personā. Nostiprinot zemesgrāmatā valsts īpašuma tiesības uz nekustamo īpašumu, tiks norādīts, ka īpašuma tiesības ir nostiprinātas uz laiku, kamēr Aizsardzības ministrija nekustamo īpašumu izmanto Nacionālo bruņoto spēku infrastruktūras attīstībai, un tiks ierakstīta atzīme par aizliegumu atsavināt nekustamo īpašumu un apgrūtināt to ar hipotēku. Ja šis nekustamais īpašums vairs netiks izmantots valsts aizsardzības uzdevumu īstenošanai, Aizsardzības ministrija to bez atlīdzības nodos Preiļu novada pašvaldībai.Pamatojoties uz Zemes pārvaldības likuma 17. panta piektajā daļā, Ministru kabineta 2016. gada 29. marta noteikumu Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 13. punktā noteikto, kā arī likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta sesto daļu, ar rīkojuma projektu tiek paredzēts noteikt zemes vienības “Badelkas Mežs” Preiļu pagastā, Preiļu novadā (zemes vienības kadastra apzīmējums 7658 006 0238) 8,09 ha platībā piekritību valstij Aizsardzības ministrijas funkciju nodrošināšanai saskaņā ar Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunktu, kā arī tiek paredzēts ierakstīt īpašumu zemesgrāmatā uz valsts vārda Aizsardzības ministrijas personā.2017. gada 26. janvārī Preiļu novada dome pieņēma lēmumu (protokols Nr. 1, 1. §) arī vienoties ar Aizsardzības ministriju par izdevumu, kas saistīti ar minēto nekustamo īpašumu sadalīšanu, uzmērīšanu un reģistrēšanu zemesgrāmatā, segšanu saskaņā ar maksājumu izdevumu apliecinošiem dokumentiem. Zemes kadastrālās uzmērīšanas darbu izmaksas zemes vienībai ar kadastra apzīmējumu 7658 006 0237 un zemes vienībai ar kadastra apzīmējumu 7658 006 0238 sastāda 1 396,99 *euro* (ieskaitot PVN), savukārt kancelejas nodeva par nekustamā īpašuma “Šautuve” (kadastra numurs 7658 006 0239) reģistrēšanu zemesgrāmatā sastāda 28,46 *euro*, attiecīgi kopējās izmaksas Preiļu novada pašvaldībai sastāda 1 425,45 *euro*.Ņemot vērā minēto, Ministru kabineta rīkojuma projekts paredz, ka Aizsardzības ministrija veiks Preiļu novada pašvaldībai vienreizēju maksājumu no Aizsardzības ministrijas 2018. gada valsts budžeta programmas 33.00.00 “Aizsardzības īpašumu pārvaldīšana”, samazinot izdevumus precēm un pakalpojumiem un palielinot izdevumus valsts budžeta uzturēšanas izdevumu transfertiem par faktiskajiem izdevumiem 1 426 *euro* apmērā, kas Preiļu novada pašvaldībai radušies saistībā ar nekustamo īpašumu zemes kadastrālo uzmērīšanu un nekustamā īpašuma “Šautuve” reģistrēšanu zemesgrāmatā.Valsts īpašumā Aizsardzības ministrijas valdījumā esošo nekustamo īpašumu, tajā skaitā valsts militārās aizsardzības objektu un valsts meža zemes, apsaimniekošanu un pārvaldīšanu saskaņā ar Ministru kabineta 2009. gada 15. decembra noteikumu Nr. 1418 “Valsts aizsardzības militāro objektu un iepirkumu centra nolikums” 2.1. apakšpunktu veic Valsts aizsardzības militāro objektu un iepirkumu centrs. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Preiļu novada pašvaldība |
| 4. | Cita informācija | Rīkojuma projekts tiks īstenots Aizsardzības ministrijai piešķirto valsts budžeta līdzekļu ietvaros no 2018. gada valsts budžeta programmas 33.00.00 “Aizsardzības īpašumu pārvaldīšana”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Preiļu novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Rīkojuma projekts attiecas uz publiskās pārvaldes politikas jomu (politikas nozare “10.6. Valsts īpašumu pārvaldība”).Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē [*www.vestnesis.lv*](http://www.vestnesis.lv). |

Aizsardzības ministrs R. Bergmanis

Valsts sekretārs J.Garisons

I. Buda, tālr. 67335031

Inara.Buda@mod.gov.lv